|  |  |  |
| --- | --- | --- |
| Cover |  | 19. november 2015  |
|  |  |

# Lovprojektet – godkendelse af tidsplan

## Problem

Lovprojektet, der skal koordinere samleloven for GD1 og GD2 har udarbejdet forslag til revideret tidsplan, der udskyder fremsættelsen til oktober 2016.

## Baggrund

Samleloven omfatter lov om GST (GST), udstykningsloven (GST), BBR-loven (SKAT), tinglysningsloven (JM), ejerlejlighedsloven (EVM) og CPR-loven (SIM). Desuden skal GST udarbejde en ny adresselov (adresser skal udskilles fra BBR-loven), som forventes fremsat samtidigt, enten parallelt eller samlet. Af den seneste PID for lovprojektet fra marts 2014 fremgår det, at samleloven for GD1 og GD2 skulle fremsættes i november II 2015.

Som følge af Folketingsvalget i juni blev lovprojektet først standset og siden ressortflyttet fra MBBL til GST dog uden ressourcer. Samlet set har det medført en betydelig forsinkelse af projektet, og Energi-, Forsynings- og Klimaministeriet besluttede derfor i september 2015, at det var nødvendigt at udsætte fremsættelsestidspunktet til oktober I 2016. Det vil muliggøre en fastholdelse af ikrafttrædelsesdatoen den 1. januar 2017. Udskydelsen medfører således ikke forsinkelser for idriftsættelsen af grunddataprogrammet.

Der er pr. 16. november ansat en jurist i GST med erfaring med lovforberedende arbejde, som skal drive projektet. Den nye projektgruppe er nu fuldt etableret.

## Løsning

Der er udarbejdet en overordnet tidsplan for projektet, der understøtter en fremsættelse i oktober 2016. Der udestår en detaljeret tidsplan for det tværministerielle arbejde frem mod den 20. maj, hvor der skal ligge et færdigt og clearet forslag til samlelov.

Delprogramledelsen vurderer, at tidsplanen er realistisk og anbefaler, at projektets status går i grøn på tid. På baggrund af den detaljerede tidsplan revurderes projektets status.

Det *indstilles* at projektforum tiltræder, at styregruppen forelægges sagen mhp. at godkende den reviderede tidsplan og sætte projektets status i grøn på tid.

**Procedure**
Der vil blive udarbejdet en detaljeret tidsplan for inddragelse af øvrige myndigheder. Samlelovgruppen vil blive inddraget her. Planen bliver sendt til skriftlig godkendelse i projektforum og styregruppen.

## Kommunikation

Samlelovgruppen orienteres om styregruppens beslutning.